2014. Július 18. 12:00:00
A Jazz 38 percig bírta erővel - a Summer League-ben 10 perces negyedek vannak -, addig gyakorlatilag végig fej-fej mellett haladtak a felek, 75-75 után az utolsó két percben azonban egy 11-2-es futást produkált a Spurs, így nyert a bajnok nyári ligás csapata 86-77-re.
A Jazznél Somogyi Gergely 2:11-et tölthetett ezúttal a parketten, ezalatt mindössze 2 eladott labdája volt, mást nem tudott ezúttal hozzátenni a Utah teljesítményéhez - sem pontja, sem rádobása, sem pattanója nem volt a ma hajnali összecsapáson.
Az előzetes programterv szerint a Jazz ma még játszik egy meccset a Portland TrailBlazers ellen.